section_heading: Povijest
paragraph_text: Renoir je naslikao i manju verziju iste slike (78 × 114&nbsp;cm), koja se nalazi u privatnom vlasništvu. Nju je dugo posjedovao John Hay Whitney, čija je udovica 1990. god. prodala za 78 milijuna $ na aukciji u kući Sotheby's u New Yorku, i to počasnom predsjedniku tvrtke Daishowa, Saitōu Ryōeiu iz Japana. U to vrijeme, to je bila najskuplje prodana slika na svijetu. Saito je izazvao opći bijes javnosti kada je objavio kako će ova slika, zajedno s Portretom Dr. Gacheta od van Gogha koju je kupio na istoj aukciji, nakon njegove smrti biti spaljena prilikom kremacije. No, kada su Saito i njegova tvrtka zapali u financijske probleme slika je tajnom aukcijom prodana nepoznatom kupcu<ref>Carolyn Kleiner, Van Gogh's vanishing act, Mysteries of History, US News & World Report, 24. srpnja 2000. Preuzeto 21. siječnja 2013. Iako se ne zna zasigurno, pretpostavlja se kako je u posjedu švicarskog kolekcionara.